คือหนูมีอะไรกับแฟนหลังหมดประจำเดือน ประจำเดือนมาวันที่10พ.ย. หมดวันที่14พ.ย. แล้วมีอะไรกับแฟนวันที่18พ.ย. แล้วหนูกินยาคุมฉุกเฉินไปหลังจากมีอะไรกับแฟนวันถัดมา แล้ววันที่24พ.ย. มีเลือดออกมาคล้ายประจำเดือน มา3วันค่ะ ตอนแรกเป็นสีดำคล้ำ พอวันที่2-3ก็มาเป็นสีคล้ายประจำเดือนปกติที่มาเลยค่ะ แล้วก็ปริมาณที่มาก็เหมือนประจำเดือน ปกติรอบเดือนหนูจะอยู่ที่28-30วัน อยากทราบว่าจะมีโอกาสท้องมัยคะ ที่มีเลือดออกเหมือนประจำเดือนเกี่ยวกับกินยาคุมมัย
สวัสดีค่ะ การกินยาคุมฉุกเฉินอาจทำให้มีเลือดออกผิดปกติทางช่องคลอดดังกล่าวมาได้ ร่วมกับมีประจำเดือนที่คลาดเคลื่อนไปยาคุมกำเนิดฉุกเฉินคือการรับประทานยาคุมกำเนิดที่มีขนาดฮอร์โมนเพศหญิงในปริมาณที่สูงหลังการมีเพศสัมพันธ์เพื่อป้องกันการตั้งครรภ์ จะได้ผลดีที่สุดเมื่อรับประทานภายใน 72 ชั่วโมงหลังมีเพศสัมพันธ์ ถ้ากินเลยจากนี้ ประสิทธิภาพจะได้ไม่ถึงตามที่กล่าวกันไว้คือประมาณ 85-95%แนะนำให้สังเกตประจำเดือนในรอบถัดไปว่ามาตามปกติหรือไม่ หากมาช้ากว่า 35 วัน ควรไปพบสูตินรีแพทย์หรือลองซื้อชุดตรวจการตั้งครรภ์มาตรวจเองเบื้องต้น และถ้าจะมีเพศสัมพันธ์ควรจะป้องกันไว้ก่อนเช่นใช้ยาคุมแบบแผง หรือฉีดยาคุม หรือฝังยาคุม หรือป้องกันขณะมีเพศสัมพันธ์ด้วยการใช้ถุงยางอนามัยค่ะ ไม่แนะนำให้ใช้ยาคุมฉุกเฉินบ่อยๆเพราะประสิทธิภาพต่ำกว่าวิธีอื่นและทำให้ประจำเดือนคลาดเคลื่อนได้มาก